**ארון ג'מאל ברוקס** (באנגלית: **Aaron Jamal Brooks**; נולד ב-14 בינואר 1985 בסיאטל, וושינגטון) הוא כדורסלן אמריקאי המשחק בעמדת הרכז בקבוצת אילווארה הוקס מליגת העל האוסטרלית.

תיכונים ומכללות
---------------

את דרכו בכדורסל החל ברוקס בבית הספר התיכון על שם בנג'מין פרנקלין. בעונת 2002/2003, עונתו האחרונה בתיכון, הוביל את קבוצתו לאליפות לאחר ניצחון 55-67 במשחק הגמר נגד שחקן אוניברסיטת גונזגה וה-NBA לעתיד אדם מוריסון, שם קלע 38 נקודות. לאחר עונה זו נבחר להשתתף במשחק מקדונלד'ס אול-אמריקן.

בשנת 2003 החל לשחק באוניברסיטת אורגון. כבר בעונתו הראשונה בליגת המכללות הציג יכולת טובה ונבחר לחמישיית הפרשמן של העונה במחוז הפסיפיק-10 (Pac-10) עם ממוצעים של 7 נקודות, 2.4 ריבאונדים ו-2.7 אסיסטים למשחק. בעונתו השנייה באורגון הפך לשחקן מוביל בקבוצה ועם ממוצעים של 14 נקודות, 3.3 ריבאונדים ו-4.6 אסיסטים למשחק נבחר לחמישיית העונה המחוזית. גם בעונה הבאה המשיך לבלוט והעמיד 10.8 נקודות, 3.4 ריבאונדים ו-4.4 אסיסטים למשחק, אך לא זכה בתואר כלשהו.

בעונתו האחרונה במכללות, עונת 2006/2007, הגיע ברוקס לשיאו ועם ממוצעים של 17.7 נקודות, 4.3 ריבאונדים ו-4.3 אסיסטים למשחק הוביל את אורגון לגמר הפסיפיק-10, שם הפסידה הקבוצה לאוניברסיטת פלורידה. הוא נבחר לחמישיית העונה המחוזית, לנבחרת העונה במכללות על שם ג'ון וודן ולחמישיית העונה השלישית של סוכנות הידיעות האמריקאית. הוא סיים את קריירת המכללות שלו ב-29 במרץ 2007, בסוף שבוע האולסטאר של ה-NCAA, שם זכה בתחרות השלשות.

קריירה מקצועית
--------------

### NBA

בדראפט ה-NBA‏ 2007 נבחר ברוקס במקום ה-26 על ידי יוסטון רוקטס. בעקבות יכולת לא מרשימה במשחקי ההכנה ובמחזורי הפתיחה של הליגה הורד לקבוצת הבת של יוסטון, ריו גראנדה ואלי וייפרס מליגת הפיתוח של ה-NBA, אך כבר לאחר שני משחקים חזר לקבוצה הבוגרת. את עונת הרוקי שלו סיים עם ממוצעים נמוכים של 5.2 נקודות ו-1.7 אסיסטים למשחק.

בעונת 2008/2009 החל להוות גורם משמעותי יותר ביוסטון ולאחר העברתו של רייפר אלסטון, שהיה הרכז הפותח של הקבוצה לאורלנדו מג'יק, הפך גם לשחקן חמישייה קבוע וסיים את העונה הסדירה עם 11.2 נקודות ו-3 אסיסטים בממוצע למשחק. גם בפלייאוף המשיך לבלוט והיה אחד הגורמים המרכזיים ליכולת הקבוצתית המצוינת של יוסטון שניצחה בסיבוב הראשון את פורטלנד טרייל בלייזרס. בחצי גמר המערב התמודדו ברוקס וקבוצתו נגד לוס אנג'לס לייקרס. למרות שבמשך מרבית הסדרה נאלצה יוסטון לשחק ללא כוכביה המובילים, יאו מינג וטרייסי מקגריידי, הצליחו ברוקס ושחקנים נוספים כגון לואיס סקולה ורון ארטסט להתעלות והודחו רק לאחר שבעה משחקים, כאשר במשך חלקים נכבדים מהסדרה הם מהווים יריב שקול ואף עדיף לשחקני לוס אנג'לס המנוסים והאתלטים.

עם תחילת עונת 2009/2010 הפך לשחקן מוביל ביוסטון והיה למלך הסלים של הקבוצה עד הגעתו של קווין מרטין לקראת סיום העונה. הוא קלע 19.6 נקודות, מסר 5.3 אסיסטים (מלך האסיסטים של יוסטון) והוריד 2.6 ריבאונדים בממוצע ונבחר לשחקן המשתפר של העונה. למרות שיפורו הניכר של ברוקס ויכולתם הטובה של מרבית שחקני הרוטציה, חסרונו של יאו מינג, אשר היה פצוע במשך כל העונה ודעיכתו של טרייסי מקגריידי השפיעו על היכולת הקבוצתית של יוסטון שלמרות שסיימה את העונה הסדירה במאזן חיובי (40-42) לא הצליחה להעפיל לפלייאוף.

ב-24 בפברואר 2011 הועבר ברוקס לפיניקס סאנס בתמורה לגוראן דרגיץ'. ברוקס שיחק במדי הסאנס במשך חצי עונה בלבד, עד סיום חוזהו בקבוצה בקיץ 2011.

### סין

באוגוסט 2011, בעקבות שביתת השחקנים ב-NBA, חתם ברוקס בקבוצת "גואנגדונג סאות'רן טייגרס" מליגת ה-CBA הסינית. ב-6 בינואר 2012 קלע ברוקס שיא עונתי של 40 נקודות בניצחון קבוצתו על "טיינג'ין רונגאנג". בפלייאוף ה-CBA ניצחה גואנגדונג את שתי הסדרות הראשונות בתוצאה 3-0, אך הפסידה בגמר הליגה ל"בייג'ינג דאקס", בראשותו של סטפון מרבורי, בתוצאה 4-1.

### חזרה ל-NBA

ברוקס חזר ל-NBA בעונת 2012/2013, לאחר שחתם בסקרמנטו קינגס על חוזה לעונה אחת. בסקרמנטו תפקד ברוקס כשחקן מחליף וקלע 8.0 נקודות בממוצע למשחק בלבד. לאור האכזבה מהגארד, ניפו הקינגס את ברוקס מסגל הקבוצה ב-1 במרץ 2013. לאחר ארבעה ימים חתם בשורות יוסטון רוקטס, שבמהלך ארבעת החודשים הבאים הספיקה לחתוך אותו ולהחתימו מחדש עד סיום עונת 2013/2014. במהלך אותה עונה, ב-20 בפברואר 2014, נשלח בטרייד לדנוור נאגטס בתמורה לפורוורד ג'ורדן המילטון.

ב-22 ביולי 2014 חתם ברוקס בשיקגו בולס על חוזה לעונה אחת, ובסיומה האריך עמה את החוזה.

בעונות 2017 ו-2018 שיחק עבור אינדיאנה פייסרס ומינסוטה טימברוולבס, בהתאמה.

### אוסטרליה

ביולי 2019, לאחר שנה מחוץ למגרשים, חתם על חוזה בקבוצת אילווארה הוקס מליגת העל האוסטרלית.

סטטיסטיקות הקריירה ב-NBA
------------------------

### בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007/2008 | יוסטון | 51 | 0 | 11.9 | 0.413 | 0.330 | 0.857 | 1.1 | 1.7 | 0.3 | 0.1 | 5.2 |
| 2008/2009 | יוסטון | 80 | 35 | 25.0 | 0.404 | 0.366 | 0.866 | 2.0 | 3.0 | 0.6 | 0.1 | 11.2 |
| 2009/2010 | יוסטון | **82** | **82** | **35.6** | 0.432 | 0.398 | 0.822 | 2.6 | **5.3** | 0.8 | 0.2 | **19.6** |
| 2010/2011 | יוסטון | 34 | 7 | 23.9 | 0.346 | 0.284 | **0.940** | 1.5 | 3.8 | 0.6 | 0.1 | 11.6 |
| 2010/2011 | פיניקס | 25 | 5 | 18.9 | 0.430 | 0.328 | 0.807 | 1.1 | 4.2 | 0.5 | 0.0 | 9.6 |
| 2011/2012 | - | - | - | - | - | - | - | - | - | - | - | - |
| 2012/2013 | סקרמנטו | 46 | 20 | 20.8 | **0.459** | 0.378 | 0.769 | 1.7 | 2.3 | 0.6 | 0.2 | 8.0 |
| 2012/2013 | יוסטון | 7 | 0 | 5.4 | 0.308 | 0.286 | 0.000 | 0.3 | 0.9 | 0.1 | **0.4** | 1.4 |
| 2013/2014 | יוסטון | 43 | 0 | 16.7 | 0.395 | **0.409** | 0.841 | 1.4 | 1.9 | 0.6 | 0.1 | 7.0 |
| 2013/2014 | דנוור | 29 | 12 | 29.0 | 0.406 | 0.362 | 0.902 | **2.7** | 5.2 | **0.9** | 0.2 | 11.9 |
| 2014/2015 | שיקגו | **82** | 21 | 23.0 | 0.421 | 0.387 | 0.833 | 2.0 | 3.2 | 0.7 | 0.2 | 11.6 |
| 2015/2016 | שיקגו | 69 | 0 | 16.1 | 0.401 | 0.357 | 0.766 | 1.5 | 2.6 | 0.4 | 0.1 | 7.1 |
| 2016/2017 | אינדיאנה | 65 | 0 | 13.8 | 0.403 | 0.375 | 0.800 | 1.1 | 1.9 | 0.4 | 0.1 | 5.0 |
| 2017/2018 | מינסוטה | 32 | 1 | 5.9 | 0.406 | 0.355 | 0.727 | 0.5 | 0.6 | 0.2 | 0.0 | 2.3 |
|
| **קריירה** |  | 645 | 183 | 20.8 | 0.413 | 0.370 | 0.837 | 1.7 | 3.0 | 0.6 | 0.1 | 9.7 |

1. ↑  ברוקס שיחק בליגה הסינית בעונת 2011/2012 בשל שביתת השחקנים ב-NBA

### בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008 | יוסטון | 6 | 0 | 8.3 | 0.320 | 0.000 | **0.818** | 1.0 | 0.5 | 0.0 | 0.0 | 4.2 |
| 2009 | יוסטון | **13** | **13** | **34.2** | 0.453 | 0.422 | 0.804 | **2.6** | **3.4** | **0.4** | **0.2** | **16.8** |
| 2013 | יוסטון | 6 | 0 | 11.2 | 0.382 | 0.111 | 0.600 | 1.5 | 1.8 | 0.2 | **0.2** | 5.0 |
| 2015 | שיקגו | 12 | 0 | 11.0 | 0.344 | 0.308 | 0.571 | 1.5 | 0.9 | 0.3 | 0.1 | 4.5 |
| 2017 | אינדיאנה | 1 | 0 | 7.3 | **0.667** | **0.500** | 0.000 | 1.0 | 1.0 | 0.0 | 0.0 | 5.0 |
| 2018 | מינסוטה | 2 | 0 | 1.5 | 0.667 | 0.000 | 0.000 | 0.0 | 0.0 | 0.0 | 0.0 | 2.0 |
|
| **קריירה** |  | 40 | 13 | 17.6 | 0.416 | 0.330 | 0.746 | 1.7 | 1.8 | 0.2 | 0.1 | 8.4 |

קישורים חיצוניים
----------------

ויקישיתוף מדיה וקבצים בנושא **ארון ברוקס** בוויקישיתוף
* ארון ברוקס, ברשת החברתית פייסבוק
* ארון ברוקס, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. ↑  כתבה באתר cbssports.com
2. ↑  ברוקס חותם על חוזה בסקרמנטו, באתר ESPN.com
3. ↑  ברוקס חותם על חוזה ביוסטון רוקטס, באתר NBA.com
4. ↑  ברוקס חוזר ליוסטון, באתר insidehoops.com
5. ↑  ברוקס נשלח בטרייד לדנוור נאגטס, באתר NBA.com
6. ↑  ברוקס חותם על חוזה בשיקגו בולס, באתר NBA.com
7. ↑  ברוקס מאריך את חוזהו בשיקגו, באתר NBA.com

| השחקן המשתפר של העונה ב-NBA |
| --- |
| 

|  |
| --- |
| 1986: רוברטסון • 1987: אליס • 1988: דאקוורת' • 1989: ג'ונסון • 1990: סייקלי • 1991: סקיילס • 1992: אליסון • 1993: ג'קסון • 1994: מקליין • 1995: בארוס • 1996: מורשאן • 1997: אוסטין • 1998: הנדרסון • 1999: ארמסטרונג • 2000: רוז • 2001: מקגריידי • 2002: אוניל • 2003: ארינאס • 2004: רנדולף • 2005: סימונס • 2006: דיאו • 2007: אליס • 2008: טורקוגלו • 2009: גריינג'ר • 2010: ברוקס • 2011: לאב • 2012: אנדרסון • 2013: ג'ורג' • 2014: דרגיץ' • 2015: באטלר • 2016: מקולום • 2017: אדטוקומבו • 2018: אולדיפו • 2019: סיאקם • 2020: אינגרם • 2021: רנדל • 2022: מוראנט |

 |